CELEX: E2014P0013
Language: hr
Date: 2014-07-17 00:00:00
Title: Postupak koji je 17. srpnja 2014. Nadzorno tijelo EFTA-e pokrenulo protiv Islanda (Predmet E-13/14)

25.9.2014   
            
            
               HR
            
            
               Službeni list Europske unije
            
            
               C 334/32
            
         Postupak koji je 17. srpnja 2014. Nadzorno tijelo EFTA-e pokrenulo protiv Islanda
   (Predmet E-13/14)
   (2014/C 334/13)
   Nadzorno tijelo EFTA-e, koje zastupaju Markus Schneider i Maria Moustakali, zastupnici Nadzornog tijela EFTA-e, Rue Belliard 35, 1040 Bruxelles, pokrenulo je 17. srpnja 2014. pred Sudom EFTA-e postupak protiv Islanda.
   Nadzorno tijelo EFTA-e od Suda EFTA-e zahtijeva:
   
               1.
            
            
               da ustvrdi da, zbog toga što nije donio sve mjere potrebne za provedbu Akta iz točke 21.c Priloga XVIII. Sporazumu o EGP-u (Direktiva Vijeća 2004/113/EZ od 13. prosinca 2004. o provedbi načela jednakog postupanja prema muškarcima i ženama u pristupu i nabavi robe, odnosno pružanju usluga), prilagođenog Sporazumu o EGP-u njegovim Protokolom 1. i Odlukom Zajedničkog odbora br. 147/2009, u predviđenom roku i/ili zbog toga što o tim mjerama nije odmah obavijestio Nadzorno tijelo EFTA-e, Island nije ispunio svoje obveze iz tog Akta i članka 7. Sporazuma o EGP-u.
            
         
               2.
            
            
               da se Islandu naloži da snosi troškove tog postupka.
            
         
      Pravna pozadina i činjenična osnova te navedeni razlozi:
   
               —
            
            
               U tužbi se navodi da se do 26. kolovoza 2013. Island nije uskladio s obrazloženim mišljenjem Nadzornog tijela EFTA-e od 26. lipnja 2013. o propustu Islanda da u svoj nacionalni pravni poredak provede Direktivu Vijeća 2004/113/EZ od 13. prosinca 2004. o provedbi načela jednakog postupanja prema muškarcima i ženama u pristupu i nabavi robe, odnosno pružanju usluga („Akt”) u skladu s točkom 21.c Priloga XVIII. Sporazumu o Europskom gospodarskom prostoru i prilagođenu Sporazumu njegovim Protokolom 1.
            
         
               —
            
            
               Nadzorno tijelo EFTA-e smatra da, zbog toga što nije donio sve mjere potrebne za provedbu Akta u predviđenom roku i/ili zbog toga što o tim mjerama nije obavijestio Nadzorno tijelo EFTA-e, Island nije ispunio svoje obveze iz članka 17. Akta i članka 7. Sporazuma o EGP-u.